اليوم نهار الحناء ديال رجاء الي دايرينو فدارهم .. من بعد مامشات رجاء و إسراء و بنات اخرين من العائلة للصاونا .. رجعو و لقاو الدار عمرات بالاقارب غير النساء اما الرجال مجموعين فالفيلا ديال عائلة اليوسفي .. حتى صحاب جهاد و زملاءو فالفريق جاو باش اشاركو معاه فرحتو .. طلعو لبنات مع رجاء لبيتها بداو كيجهزو حالهم لبسو قفاطن سامبل و راقيين .. رجاء لبساتو فالاخضر و إسراء لبسات قفطان بوردو .. قادات رجاء المايك اب ديالها راسها اصلا هي خبيرة فهاد المجال .. دارتو سموكي و ركزات على عنيها و شعرها قاداتو وايفي و طلقاتو و إسراء حتا عي قادات مايك اب ديالها سامبل جاها زوين بزاف شعرها قاداتو سامبل و شدات النص جمعاتو و المباقي مطلوق على كتافها .. جات عندهم سلوى لابسة قفطين فالبلو سيال و شعرها الاشقر مطلوق بوكلي كتبان كيوت ..